钦定古今图书集成/理学汇编/文学典/第104卷 > 罗虞臣
## 钦定古今图书集成/理学汇编/文学典/第104卷 > 罗虞臣

按《广东通志》：“虞臣字熙载，顺德人。幼颖悟，一览不忘。
九岁能属文。弱冠举进士，补建昌推官。建昌号繁剧
难治，虞臣素习爰书，娴于吏事，又以文章润饰之。日
召善书吏数人于前，口占其所谢故人书，手授其所
为文若干，吏誊之暇则读书至夜分乃就寝。故虞臣
居官，文日益进，而治日益有声，各推官皆自逊，以为”
不及。三载，征拜刑部主事，改吏部。与李开先、任瀚辈
以文章气节相高，而虞臣尤刚肠疾恶，面斥人短，以
故多忌之者。开先曰：“熙载且见中于法矣。”会宛平人
刘东山伪上变，告张延龄奸连虞臣，于是逮诣诏狱。
虞臣从狱中上《书》曰：“臣昔为刑部主事，提牢囚刘东
山，私脱桎梏，越监戏赌，笞之，所以示戒惩也。”后调吏
部主事几一年。东山近挟奏“延龄诬臣听属笞彼。臣
常责治各监之奸禁者，谁为属耶？陛下不肯骩天下，
正法赦延龄，诚古帝王诛不避亲之义也。”有司质确
其过，寘诸丛棘之下，身诖幽狱，举目堪悲，是若坠不
测之渊，而践必死之地。当其时，提牢官一切以法苦
之，万一防卫不谨，有“如卒暴死狱中。陛下欲生得延
龄，付有司正刀锯而不可，将必为臣等首咎，臣等之
罪又安逃乎？况延龄禁在库房，业非臣始。夫库房亦
狱中小房耳。自臣提牢，其在库房已逾一年，独以坐
臣，岂不错哉？又诬臣与死囚陈邦宪去刑具，请至提
牢厅高坐饮酒，其贱名器、辱清议甚矣！小人造饰欺
慢，激怒圣朝，加诬及臣，以报前怨。遂令臣限身幽圄，
篣格辱身非木石，狱吏相伍，吊影酸心，谁复为怜？法
官或不廉臣无验之罪，竟按空文，不与蠲除。臣恐薄
恶相煽，慢由京师，其为亏损政体不小也。”昔绛侯受
系，抵首狱吏；史迁下室，叹辱笞棰。缧绁之耻，古今所
同，臣被逮何惜？但念结发从仕，通籍荐绅，“乃为小人
所诬，尚复麻面目对人，不亦羞当世奇节之士乎？且
人情顿挫而节义之行损，官师蒙辱而朝廷之威亵，
奸慝不惩而法令之格废，诋欺无限而是非之真淆，
皆往昔之殷鉴，非盛朝所宜有也。”通政郑绅览书弃
去不奏。狱成，下御史府大夫王廷相审虞臣故纵重
囚，党结元恶，杖五十，褫职为民。虞臣既归，就中山结
草堂坟，索置前图，牒陈后，总括百家，驰骋千载。尝言
“虚生不如营名，羡古不如自立。”其志如此。两广都御
史蔡经荐于朝，未用。卒，年三十五。所著有《原子》八卷，
行于世。叶春及称其所为文，上追两汉，下挹六朝，方
驾作者。其于礼乐，援据古今，拟议尤确。前后上其师
霍文敏书，最壮伟，不减子长。《与任安书》云。